DDD ร่วมทุนพันธมิตรเกาหลีใต้ ผุดบริษัทจัดจำหน่ายสินค้าดูแลผิว GPC
DDD ร่วมทุนพันธมิตรเกาหลีใต้ ผุดบริษัทจัดจำหน่ายสินค้าดูแลผิว GPC
DDD ร่วมทุนพันธมิตรเกาหลีใต้ ผุดบริษัทจัดจำหน่ายสินค้าดูแลผิว GPC
2 ธ.ค. 2562

บริษัท ดู เดย์ ดรีม จำกัด (มหาชน) หรือ DDD เปิดเผยว่า เมื่อวันที่ 29 พ.ย.62 บริษัท สกิน เมค สไมล์ จำกัด (SMS) ซึ่งเป็นบริษัทย่อยที่ DDD ถือหุ้น 70% ซึ่งประกอบธุรกิจจำหน่ายผลิตภัณฑ์บำรุงผิวระดับพรีเมี่ยม ได้บรรลุข้อตกลงในการร่วมลงทุนและได้เข้าทำสัญญาร่วมลงทุนกับ GP Club Company Limited (GPC) นิติบุคคคที่จัดตั้งตามกฎหมายแห่งสาธารณรัฐเกาหลี ซึ่งเป็นบริษัทจัดจำหน่ายผลิตภัณฑ์ดูแลผิวขนาดใหญ่สัญชาติเกาหลี ซึ่งมีช่องทางการจัดจำหน่ายที่แข็งแกร่งในหลายประเทศ อาทิ ประเทศจีน และประเทศญี่ปุ่น และประเทศอื่น ๆ ในเอเชีย โดยมีกลุ่ม Mr.Jung-Woong Kim เป็นผู้ถือหุ้นลำดับสุดท้าย ซึ่งไม่เป็นบุคคลที่เกี่ยวโยงกับบริษัท
โดยบริษัทร่วมทุนใหม่อยู่ภายใต้ชื่อ บริษัท เจเอ็มเอส โกลบอล โซลูชัน จำกัด ทุนจดทะเบียน 200 ล้านบาท โครงสร้างผู้ถือหุ้น SMS ถือหุ้น 40% คิดเป็นมูลค่าเท่ากับ 80 ล้านบาท และ GPC ถือหุ้น 60% คิดเป็นมูลค่า 120 ล้านบาท เพื่อจัดจำหน่ายผลิตภัณฑ์ของกลุ่มบริษัทไปยังประเทศในแถบเอเชีย และจัดจำหน่ายผลิตภัณฑ์ของ GPC ในประเทศไทย รวมถึงวิจัยและพัฒนาผลิตภัณฑ์ใหม่ร่วมกัน